EDUSKUNNAN OIKEUSASIAMIES

1.11.2005
Helsinki

Dnro 2601/5/05

Oikeusministeriö PL 25
00023 VALTIONEUVOSTO

2 It
to	ots-o`f

Viite: Lausuntopyyntö 2.9.2005 OM 10/51/2004 ja OM 014:00/2004

Asia: Edustuksellinen demokratia, Kansanvalta 2007 –toimikunnan mietintö

Oikeusministeriö on pyytänyt lausuntoa Kansanvalta 2007 –toimikunnan mietinnöstä "Edustuksellinen demokratia" (KM 2005:1). Toimikunta on mietinnön 2. jaksossa tarkastellut puolueissa ja niiden toimintaympäristössä tapahtuneita muutoksia ja tehnyt ehdotuksia puolueiden toiminnan kehittämiseksi. Mietinnön 3. jaksossa on käsitelty vaaleja koskevia kysymyksiä, 4. jaksossa on pohdittu kunnallisten luottamushenkilöiden toimintamandollisuuksien parantamista sekä 5. jaksossa edustuksellista demokratiaa ja kan-salaisten suoraa osallistumista.

Oikeusasiamiehen laillisuusvalvonnan näkökulmasta toimikunnan käsittele-mistä aiheista keskeisin on vaaleja ja vaalijärjestelmää käsittelevä mietinnön 3. jakso.

Jakson 3.1 luvussa käsitellään äänestysaktiivisuutta ja sen alaotsakkeessa 3.1.2.3. pohditaan äänestämisen pakollisuuden ja vapaaehtoisuuden vaikutusta äänestysaktiivisuuteen lähinnä kansainvälisen vertailun pohjalta. Toimikunta ehdottaa, että perustuslakia seuraavan kerran uudistettaessa siihen voitaisiin harkita lisäystä, jonka mukaan äänestäminen yleisissä vaaleissa ja kansanäänestyksissä olisi kansalaisvelvollisuus. Toimikunnan mukaan säännös olisi julistuksenomainen eikä siihen sisältyisi rikosoikeudellista vastuuta eikä sen noudattamista myöskään valvottaisi millään lailla. Toimikunta ei kannata sanktioidun äänestysvelvoitteen käyttöön ottoa.

Näiden kannanottojen johdosta totean seuraavan. Perustuslain 14 §:ssä säädetty vaali- ja osallistumisoikeus kuuluu erityisten perusoikeuksien ryhmään, jolla taataan yhteiskunnan jäsenille mandollisuus osallistua yhteisiä asioita koskevaan kansanvaltaiseen päätöksentekoon ja mielipiteenmuodostukseen. Käsitykseni mukaan vaali- ja osallistumisoikeuden luonteeseen puuttumien edellyttää sekä itse perusoikeuden että kansanvaltaisen päätöksentekojärjestelmän laajaa arviointia ja punnintaa. Mietinnössä on pohdittu niin sanktioitua äänestysvelvoitetta kuin perustuslakiin ehdotettua lisäystä lähinnä vain äänestysaktiivisuuden kannalta. Pidän toimikunnan näkö-kulmaa asiassa liian suppeana enkä näe sen pohjalta perusteita sanktioidulle äänestysvelvoitteelle enkä toimikunnan esittämälle julistuksenomaiselle lisäykselle.
Osoite: 00102 Eduskunta	Puhelin 09-4321	Sähköposti: eoa-kirjaamo@eduskunta.fi
Telefax 09-432 2268	Internet: http://www.oikeusasiamies.fi

2
Alaotsakkeessa 3.2.2. käsitellään vaalijärjestelmän oikeudenmukaisuutta ja selkeyttä. Toimikunta on tuonut mietinnössä esiin pienissä vaalipiireissä erityisen korkeaksi nousevan piilevän äänikynnyksen, jonka johdosta pienillä tai keskisuurilla puolueilla ei ole mandollisuuksia saada näissä vaalipiireissä edustajapaikkaa ilman onnistunutta vaaliliittoa. Puolueiden ja eri ryhmien yhdenvertaisen kohtelun kannalta pidän tärkeänä toimikunnan ehdotusta, et-tä oikeusministeriö asettaa työryhmän selvittämään mandollisuuksia parantaa poliittisen suhteellisuuden toteutumista erikokoisissa vaalipiireissä.

Vaalien teknisiä järjestelyjä pohditaan mietinnön luvussa 3.3. Äänestysaikoja ja – paikkoja koskevilla ratkaisuilla on tärkeä merkitys äänioikeutettujen yhdenvertaiselle mandollisuudelle käyttää äänoikeuttaan vaaleissa. Tätä näkökulmaa painottaen muistutan siitä, että myös liikuntarajoitteisten tai muiden vammaisten henkilöiden osallistumisoikeus vaaleihin tulee turvata heitä palvelevilla teknisillä järjestelyillä. Muilta osin pidän toimikunnan ehdotuksia kannatettavina. Äänestyspaikkoja valittaessa tulee käsitykseni mukaan kuitenkin erityisesti korostaa sitä, että äänestyksen toimittaminen kauppakeskuksissa tai muissa vastaavissa paikoissa ei saa vaarantaa järjestystä äänestyspaikassa. Kuten toimikunta on todennut, vaalit tulee näissäkin äänestyspaikoissa toimittaa siten, että äänestäjien vaalivapaus ja vaalisalaisuus turvataan. Näiden perusoikeuksien toteuttamisen ja turvaamisen kannalta yhdyn toimikunnan alaotsakkeessa 3.3.3 esittämään käsitykseen, jonka mukaan tällä hetkellä meillä ei ole tarvetta eikä edellytyksiä siirtyä äänestyspaikasta riippumattomaan äänestämiseen eli etä-äänestämiseen kotimaassa. Käsitykseni mukaan kuitenkin erityisesti nuorten äänestäjien äänestysaktiivisuuden kohottamiseksi vaihtoehtoa on syytä tutkia ja kehittää. Pidän tärkeä-nä, että ulkosuomalaisten äänestäjien äänestämismandollisuudet ja äänioikeuden toteutuminen selvitetään toimikunnan viitoittamalla tavalla.

Alaotsakkeessa 3.3.4 käsiteltyyn oikeusministeriön uVAT-hankkeeseen eli äänestyspaikalla tapahtuvaan sähköiseen äänestämiseen suhtaudun toimi-kunnan tavoin myönteisesti. Korostan kuitenkin kuten toimikunta sitä, että äänestäjälle tulee aina sähköisen äänestämisen ohella tarjota mandollisuus äänestää äänestyslipukkeella nykyiseen tapaan.

Toimikunnan kannanotot ja esitykset poliittisten puolueiden toiminnan kehittämisestä, kunnallisten luottamushenkilöiden toimintaedellytysten parantamisesta ja edustuksellisen ja kansalaisten suoran osallistumisen kehittämisestä ovat tärkeitä. Ne kuuluvat nähdäkseni kuitenkin ensisijaisesti yhteiskuntapoliittisen keskustelun ja valmistelun piiriin.
Oikeusasiamies	Riitta-Leena Paunio